[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 25.3.2011

COM(2011) 154 τελικό

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 2 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2011

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

(υποβάλλεται από την Επιτροπή)

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 2ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2011

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη:

- τη συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

- τον γενικό προϋπολογισμό της Ευρωπαϊκής Ένωσης για το οικονομικό έτος 2011 που εγκρίθηκε στις 15 Δεκεμβρίου 2010,

- το σχέδιο διορθωτικού προϋπολογισμού 1/2011[2], που εγκρίθηκε στις 14 Ιανουαρίου 2011.

Με το παρόν, η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή το σχέδιο του διορθωτικού προϋπολογισμού αριθ. 2/2011.

ΑΛΛΑΓΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση εσόδων και δαπανών ανά τμήμα είναι διαθέσιμες στο EUR-Lex ( http://eur-lex.europa.eu/budget/www/index-en.htm ). H απόδοση στην αγγλική γλώσσα των αλλαγών σ’ αυτές τις καταστάσεις ανά τμήμα επισυνάπτεται για ενημερωτικούς λόγους ως δημοσιονομικό παράρτημα.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 3

2. Κινητοποίηση του Ταμείου Αλληλεγγύης της ΕΕ 3

2.1. Σλοβενία 3

2.2. Κροατία 4

2.3. Τσεχική Δημοκρατία 5

2.4. Συμπέρασμα 7

3. Χρηματοδότηση 7

4. Συνοπτικός πίνακας ανά τομέα του δημοσιονομικού πλαισίου 9

1. Εισαγωγή

Το σχέδιο διορθωτικού προϋπολογισμού (ΣΔΠ) αριθ. 2 για το έτος 2011 καλύπτει την κινητοποίηση του Ταμείου Αλληλεγγύης της ΕΕ για ποσό ύψους 19 546 647 ευρώ σε πιστώσεις αναλήψεως υποχρεώσεων και σε πιστώσεις πληρωμών για την αντιμετώπιση των συνεπειών των ισχυρών βροχοπτώσεων που έπληξαν τη Σλοβενία, Κροατία και την Τσεχική Δημοκρατία.

2. Κινητοποίηση του Ταμείου Αλληλεγγύης της ΕΕ

2.1. Σλοβενία

1. Η Επιτροπή έλαβε την αίτηση στις 26 Νοεμβρίου 2010, εντός της προθεσμίας των 10 εβδομάδων από τη στιγμή που καταγράφηκε η πρώτη ζημία στις 17 Σεπτεμβρίου 2010. Οι σλοβενικές αρχές ζητούν βοήθεια για ζημίες που προκλήθηκαν από πλημμύρες οι οποίες οφείλονται στις έντονες βροχοπτώσεις κατά την περίοδο από τις 17 Σεπτεμβρίου έως τις 20 Σεπτεμβρίου 2010.

2. Πρόκειται για φυσική καταστροφή και, επομένως, εμπίπτει στο πεδίο εφαρμογής του Ταμείου Αλληλεγγύης.

3. Οι σλοβενικές αρχές εκτιμούν ότι οι συνολικές άμεσες ζημίες που προκλήθηκαν από την καταστροφή ανέρχονται σε 251 300 861 ευρώ. Το ποσό αυτό αντιπροσωπεύει το 115,45% του κανονικού κατωφλίου για την κινητοποίηση του Ταμείου Αλληλεγγύης που εφαρμόζεται για τη Σλοβενία το 2010 και ανέρχεται σε 217,669 εκατ. ευρώ (δηλαδή στο 0,6% του σλοβενικού ΑΕΕ σύμφωνα με τα στοιχεία του 2008).

4. Δεδομένου ότι οι εκτιμώμενες συνολικές άμεσες ζημίες, ύψους 251,3 εκατ. ευρώ, υπερβαίνουν το κατώφλιο που ισχύει για τη Σλοβενία για την κινητοποίηση του Ταμείου Αλληλεγγύης, η καταστροφή μπορεί να χαρακτηριστεί ως «μείζων φυσική καταστροφή» σύμφωνα με τις διατάξεις του κανονισμού (ΕΚ) αριθ. 2012/2002 και, συνεπώς, εμπίπτει στο βασικό πεδίο εφαρμογής του Ταμείου Αλληλεγγύης. Το σύνολο των άμεσων ζημιών αποτελεί τη βάση για τον υπολογισμό του ποσού της χρηματοδοτικής ενίσχυσης. Η χρηματοδοτική ενίσχυση μπορεί να χρησιμοποιηθεί μόνο για τις επείγουσες ενέργειες πρώτης ανάγκης, που ορίζονται στο άρθρο 3 του κανονισμού.

5. Όσον αφορά τις επιπτώσεις της καταστροφής, οι πλημμύρες έπληξαν 137 από τους 210 δήμους της Σλοβενίας και προξένησαν εκτεταμένες ζημίες σε υποδομές, επιχειρήσεις και ιδιωτικές περιουσίες. Συνολικά πλημμύρισαν 8 241 κτίρια, συμπεριλαμβανομένων των εγκαταστάσεων 127 επιχειρήσεων. Από πλευράς υποδομών, υπέστησαν ζημίες 91 γέφυρες, καθώς και 550 χλμ δημόσιων οδών και 2 000 χλμ τοπικών οδών και 296 κάτοικοι εγκατέλειψαν τα σπίτια τους. Επίσης, στη Σλοβενία υπέστησαν ζημίες μνημεία πολιτιστικής κληρονομιάς σε διάφορες περιοχές, συμπεριλαμβανομένης της πλημμύρας στο σύνολο του ιστορικού κέντρου των πόλεων Kostanjevica na Krki και Krško, καθώς τα υφάλμυρα έλη κοντά στο Piran. Οι σλοβενικές αρχές υπέβαλαν τεκμηριωμένη αίτηση και κατέθεσαν πειστικά αποδεικτικά στοιχεία για τον μείζονα χαρακτήρα αυτής της καταστροφής.

6. Το κόστος των επιλέξιμων ενεργειών σύμφωνα με το άρθρο 3 παράγραφος 2 του κανονισμού (ΕΚ) αριθ. 2012/2002 εκτιμάται σε 171,3 εκατ. ευρώ και κατανέμεται ανά κατηγορία πράξης. Το μεγαλύτερο μέρος του κόστους των ενεργειών πρώτης ανάγκης (άνω των 73 εκατ. ευρώ) αφορά τη διαχείριση του συστήματος ύδρευσης και αποχέτευσης.

7. Η πληγείσα περιφέρεια είναι επιλέξιμη ως «περιφέρεια σύγκλισης» στο πλαίσιο των διαρθρωτικών ταμείων (2007-2013). Οι σλοβενικές αρχές δεν δήλωσαν στην Επιτροπή ότι έχουν την πρόθεση να χρησιμοποιήσουν άλλες πηγές κοινοτικής χρηματοδότησης για να αντιμετωπίσουν τις επιπτώσεις των πλημμυρών.

8. Οι σλοβενικές αρχές επισήμαναν ότι δεν υπάρχει καμία ασφαλιστική κάλυψη για επιλέξιμες δαπάνες.

2.2. Κροατία

Η Κροατία αντιμετώπισε έντονες βροχοπτώσεις από τις 17 έως τις 22 Σεπτεμβρίου 2010 οι οποίες προκάλεσαν σοβαρές πλημμύρες και έπληξαν ιδιαίτερα τη Δυτική Κροατία. Η καταστροφή προκάλεσε σοβαρές ζημίες στις υποδομές, στον γεωργικό τομέα και σε ιδιωτικές περιουσίες.

9. Η αίτηση για τη χορήγηση χρηματοδοτικής ενίσχυσης από το Ταμείο Αλληλεγγύης της Ευρωπαϊκής Ένωσης υποβλήθηκε στην Επιτροπή στις 25 Νοεμβρίου 2010 εντός της προθεσμίας των 10 εβδομάδων από την καταγραφή της πρώτης ζημίας στις 17 Σεπτεμβρίου 2010.

10. Πρόκειται για φυσική καταστροφή. Οι κροατικές αρχές εκτιμούν ότι οι συνολικές άμεσες ζημίες που προκλήθηκαν από την καταστροφή ανέρχονται σε 47 002 839 ευρώ. Δεδομένου ότι το ποσό αυτό δεν υπερβαίνει το κατώφλιο των 275,804 εκατ. ευρώ (ήτοι 0,6% του ΑΕΕ της Κροατίας του 2008), η καταστροφή δεν μπορεί να χαρακτηριστεί ως «μείζων φυσική καταστροφή» βάσει των διατάξεων του κανονισμού (ΕΚ) αριθ. 2012/2002 του Συμβουλίου. Ωστόσο, η Κροατία επλήγη από την ίδια καταστροφική πλημμύρα που προκάλεσε μείζονα φυσική καταστροφή στη Σλοβενία. Κατά συνέπεια, θεωρείται ότι ικανοποιείται η προϋπόθεση που ορίζεται στο άρθρο 2 παράγραφος 2 δεύτερο εδάφιο του κανονισμού (ΕΚ) αριθ. 2012/2002 του Συμβουλίου, σύμφωνα με την οποία, κατ' εξαίρεση, γειτονικό κράτος που επλήγη από την ίδια μείζονα καταστροφή, μπορεί επίσης να απολαύει ενίσχυσης από το Ταμείο Αλληλεγγύης. Ως χώρα που βρίσκεται σε διαδικασία διαπραγμάτευσης για την προσχώρησή της στην ΕΕ, η Κροατία είναι επιλέξιμη για τη χορήγηση ενίσχυσης βάσει του Ταμείου Αλληλεγγύης της ΕΕ.

11. Όσον αφορά τον αντίκτυπο και τις επιπτώσεις της πλημμύρας, οι κροατικές αρχές αναφέρουν ότι πλημμύρισαν πάνω από χίλιες κατοικίες (σπίτια και διαμερίσματα), ενώ πολλές οικογένειες αναγκάστηκαν να εγκαταλείψουν τα σπίτια τους. Αναφέρθηκε ότι το μουσείο «Lapidarium» στη Novigrad πλήγηκε σοβαρά από τις πλημμύρες. Σημαντικές ζημίες προκλήθηκαν στις υποδομές ενέργειας, δικτύων ύδρευσης και αποχέτευσης, στις υποδομές μεταφορών, εκπαίδευσης και υγείας με αποτέλεσμα να συμβούν π.χ. διακοπές ηλεκτρικού ρεύματος και κλείσιμο της οδικής κυκλοφορίας που κατέστησαν δυσχερή την ανάληψη άμεσης δράσης. Το μεγαλύτερο μέρος των ζημιών προκλήθηκε στον γεωργικό τομέα, οι οποίες ανέρχονται σε περισσότερα από 7 εκατ. ευρώ από τις συνολικές ζημίες.

12. Το κόστος των επιλέξιμων επειγουσών ενεργειών πρώτης ανάγκης βάσει του άρθρου 3 παράγραφος 2 του κανονισμού (ΕΚ) αριθ. 2012/2002 του Συμβουλίου εκτιμήθηκε από τις κροατικές αρχές σε 28 647 292 ευρώ και κατανεμήθηκε ανά κατηγορία ενεργειών. Το μεγαλύτερο μερίδιο του κόστους αφορά ενέργειες για τον καθαρισμό των ζωνών που επλήγησαν από την καταστροφή και εκτιμάται σε ποσό ύψους άνω των 16 εκατ. ευρώ.

13. Οι κροατικές αρχές ανέφεραν ότι δεν γίνεται χρήση άλλων κοινοτικών κεφαλαίων (π.χ. χρηματοδότησης IPA) για την αντιμετώπιση των άμεσων επιπτώσεων της καταστροφικής πλημμύρας.

2.3. Τσεχική Δημοκρατία

Στην αρχή του Αυγούστου 2010, τα βόρεια μέρη της Τσεχικής Δημοκρατίας αντιμετώπισαν ασυνήθιστες ισχυρές βροχοπτώσεις που οδήγησαν στην υπερχείλιση των ποταμών, ανάγκασαν τους ανθρώπους να αφήσουν τα σπίτια τους και προκάλεσαν ζημίες σε δημόσιες υποδομές, ιδιωτικές κατοικίες, γεωργικές καλλιέργειες και επιχειρήσεις.

14. Η Επιτροπή έλαβε την αίτηση στις 14 Οκτωβρίου 2010, εντός της προθεσμίας των 10 εβδομάδων από τη στιγμή που καταγράφηκε η πρώτη ζημία στις 7 Αυγούστου 2010.

15. Πρόκειται για φυσική καταστροφή και, επομένως, εμπίπτει στο πεδίο εφαρμογής του Ταμείου Αλληλεγγύης.

16. Οι τσεχικές αρχές εκτιμούν ότι η συνολική άμεση ζημία που προκλήθηκε από την καταστροφή ανέρχεται σε 436 477 560 ευρώ. Το ποσό αυτό αντιπροσωπεύει το 53% του κανονικού κατωφλίου για την κινητοποίηση του Ταμείου Αλληλεγγύης που εφαρμόζεται για την Τσεχική Δημοκρατία το 2010 και ανέρχεται σε 824,03 εκατ. ευρώ (δηλ. το 0,6% του ΑΕΕ με βάση τα στοιχεία του 2008).

17. Δεδομένου ότι οι συνολικές ζημίες παραμένουν κάτω από το κανονικό κατώφλιο για την κινητοποίηση του Ταμείου Αλληλεγγύης, η αίτηση εξετάστηκε με βάση τα κριτήρια της αποκαλούμενης «τεράστιας καταστροφής μιας περιοχής», τα οποία προβλέπονται στο άρθρο 2 παράγραφος 2 τελευταίο εδάφιο του κανονισμού (ΕΚ) αριθ. 2012/2002 που ορίζει τις προϋποθέσεις κινητοποίησης του Ταμείου Αλληλεγγύης «υπό εξαιρετικές περιστάσεις». Με βάση τα κριτήρια αυτά, μια περιοχή μπορεί κατ’ εξαίρεση να τύχει ενίσχυσης από το Ταμείο, εφόσον η εν λόγω περιοχή επλήγη από τεράστια καταστροφή, ιδίως φυσική, που επηρέασε το μεγαλύτερο μέρος του πληθυσμού της και είχε σοβαρές και μακροχρόνιες επιπτώσεις για τις συνθήκες διαβίωσης και για την οικονομική σταθερότητα της περιοχής. Ο κανονισμός τονίζει ότι πρέπει να δίνεται ιδιαίτερη προσοχή σε απομακρυσμένες και απομονωμένες περιοχές όπως οι νησιωτικές και οι εξόχως απόκεντρες περιοχές, όπως ορίζονται στο άρθρο 349 της συνθήκης. Οι πληγείσες περιοχές στην Τσεχική Δημοκρατία δεν εμπίπτουν σε αυτήν την κατηγορία. Ο κανονισμός απαιτεί επίσης να εξετάζονται «με άκρα αυστηρότητα» οι αιτήσεις που υποβάλλονται με βάση τις διατάξεις για «τεράστια καταστροφή μιας περιοχής».

18. Όπως αναφέρεται στην ετήσια έκθεση για το Ταμείο Αλληλεγγύης (2002-2003)[3], η Επιτροπή εκτιμά ότι, προκειμένου να έχουν νόημα στο εθνικό πλαίσιο τα ειδικά κριτήρια που αφορούν τις περιφερειακές καταστροφές, θα πρέπει να γίνεται διάκριση μεταξύ των σοβαρών περιφερειακών συμβάντων και εκείνων που έχουν απλώς τοπικό χαρακτήρα. Σύμφωνα με την αρχή της επικουρικότητας, τα τελευταία συμβάντα εμπίπτουν στην αρμοδιότητα των εθνικών αρχών, ενώ τα πρώτα μπορούν να κριθούν επιλέξιμα για χρηματοδότηση βάσει του Ταμείου Αλληλεγγύης. Σύμφωνα με την αίτηση, οι πλημμύρες έπληξαν μια ενιαία περιοχή της Τσεχικής Δημοκρατίας, συγκεκριμένα την περιφέρεια Liberec (Liberecký kraj) και τη γειτονική περιοχή Děčín που ανήκει στην περιφέρεια Ústí nad Labem (Ústecký kraj). Η περιφέρεια Liberec συνορεύει με την Πολωνία και τη Γερμανία, ενώ η περιοχή Děčín συνορεύει με τη Γερμανία. Η υψηλότερη ένταση βροχοπτώσεων και πλημμυρών σημειώθηκε στη λεκάνη του ποταμού Nisa και εν μέρει στη λεκάνη του ποταμού Έλβα.

19. Σύμφωνα με τον κανονισμό (ΕΚ) αριθ. 2012/2002, για την έκτακτη κινητοποίηση του Ταμείου Αλληλεγγύης πρέπει να έχει πληγεί το μεγαλύτερο μέρος του πληθυσμού της περιοχής στην οποία αναφέρεται η αίτηση. Στην αίτησή της, η Τσεχική Δημοκρατία δηλώνει ότι στην περιφέρεια Liberec οι καταστροφές αφορούν άμεσα 262 088 κατοίκους σε 81 δήμους (επί συνολικού πληθυσμού 439 027 κατοίκων). Στην περιοχή Děčín, επλήγη περίπου το 90% του συνολικού πληθυσμού σε 43 δήμους. Τα αποδεικτικά στοιχεία που υποβλήθηκαν είναι πειστικά και μπορούν να γίνουν αποδεκτά.

20. Όσον αφορά την υποχρέωση να καταδειχθούν σοβαρές και μακροχρόνιες επιπτώσεις στις συνθήκες διαβίωσης και στην οικονομική σταθερότητα της περιοχής, η αίτηση υπογραμμίζει την καταστροφή ζωτικής σημασίας υποδομών (όπως στον τομέα των μεταφορών, της ύδρευσης και της ενέργειας), τον αντίκτυπο στις επιχειρήσεις και σοβαρές ζημίες σε μεγάλο αριθμό οικογενειακών οικιών. Σύμφωνα με τις πληροφορίες, υπέστησαν συνολικά ζημίες 3 239 σπίτια και 220 πολυκατοικίες στην περιφέρεια Liberec και 1 199 σπίτια και 48 πολυκατοικίες στην περιοχή Děčín, πολλά εκ των οποίων δεν μπορούν να επισκευαστούν. Περίπου 2 500 άτομα χρειάστηκε να τοποθετηθούν σε προσωρινά καταλύματα. Η προμήθεια φυσικού αερίου και ηλεκτρικής ενέργειας διακόπηκε και μολύνθηκαν διάφορες επιμέρους πηγές πόσιμου νερού (πηγάδια). Στην περιφέρεια Liberec καταστράφηκαν 7 γέφυρες επί κυρίων οδικών αρτηριών και 198 γέφυρες επί δευτερευουσών οδικών αρτηριών. Στην περιοχή Děčín, καταστράφηκαν 146 γέφυρες. Καταστράφηκαν οδοί μήκους 195 χλμ. Ένα τμήμα σιδηροδρομικής οδού έκλεισε για αρκετούς μήνες. Ιδιωτικές επιχειρήσεις έχασαν μηχανήματα, εξοπλισμό, αποθέματα ή προμήθειες, κυρίως χωρίς να έχουν ασφάλεια και επί του παρόντος διατρέχουν τον κίνδυνο να κλείσουν. Οι μεγαλύτερες ζημίες όσον αφορά την απασχόληση αφορούν τον τουριστικό τομέα, έναν από τους βασικούς οικονομικούς παράγοντες της περιφέρειας. Οι πλημμύρες προκάλεσαν μείωση των επισκεπτών πάνω από 40% στην περιφέρεια Liberec. Σημαντικές καταστροφές έπληξαν επίσης τις τουριστικές υποδομές. Στον γεωργικό τομέα, καταστράφηκαν 165,5 εκτάρια γεωργικών γαιών και δεν μπόρεσε να πραγματοποιηθεί η συγκομιδή σιτηρών σε 400 εκτάρια και η συγκομιδή ελαιώδους κράμβης σε 100 εκτάρια. Γενικά, σημειώθηκε οικονομική ύφεση 15% στην περιφέρεια Liberec εντός δύο μηνών μετά τις πλημμύρες. Επιπλέον, η ανάκαμψη παρεμποδίζεται σημαντικά από την οικονομική ύφεση των τελευταίων ετών και την έλλειψη δημόσιων κονδυλίων για την ταχεία επισκευή υποδομών ζωτικής σημασίας και την αποκατάσταση άλλων καταστροφών. Για την πλήρη επιστροφή σε ομαλές συνθήκες αναμένεται ότι θα χρειαστούν αρκετά χρόνια.

21. Το κόστος των επιλέξιμων ενεργειών σύμφωνα με το άρθρο 3 παράγραφος 2 του κανονισμού (ΕΚ) αριθ. 2012/2002 εκτιμάται σε 334 772 020 ευρώ και κατανέμεται σε 4 κατηγορίες: Α) άμεση αποκατάσταση της λειτουργίας των υποδομών, Β) προσωρινά μέτρα στέγασης και υπηρεσίες διάσωσης, Γ) υποδομές πρόληψης και άμεση προστασία της πολιτιστικής κληρονομιάς και Δ) άμεσος καθαρισμός των περιοχών/ζωνών που επλήγησαν από την καταστροφή. Το μεγαλύτερο μέρος του κόστους των ενεργειών πρώτης ανάγκης (195 εκατ. ευρώ) αφορά τις υποδομές στον τομέα των μεταφορών.

22. Η πληγείσα περιοχή είναι επιλέξιμη στο πλαίσιο των διαρθρωτικών ταμείων (2007-2013) ως «περιφέρεια σύγκλισης». Οι τσεχικές αρχές δήλωσαν ότι δεν θα γίνει ανακατανομή οικονομικών μέσων στις εν λόγω περιοχές.

23. Όσον αφορά την πιθανή ασφαλιστική κάλυψη επιλέξιμων ζημιών, οι τσεχικές αρχές επισήμαναν ότι δεν υπάρχει καμία ασφαλιστική κάλυψη για επιλέξιμες δαπάνες.

2.4. Συμπέρασμα

Κατά συνέπεια, για τους λόγους που αναφέρθηκαν ανωτέρω, προτείνεται να γίνουν δεκτές οι αιτήσεις που υπέβαλαν η Σλοβενία, η Κροατία και η Τσεχική Δημοκρατία μετά τις καταστροφικές πλημμύρες που πραγματοποιήθηκαν τον Αύγουστο και τον Σεπτέμβριο του 2010 και να προταθεί η κινητοποίηση του Ταμείου Αλληλεγγύης για κάθε μία από τις υποθέσεις αυτές.

3. Χρηματοδότηση

Ο συνολικός διαθέσιμος ετήσιος προϋπολογισμός του Ταμείου Αλληλεγγύης ανέρχεται σε 1 000 εκατ. ευρώ. Δεδομένου ότι η αλληλεγγύη αποτελούσε τον κύριο λόγο ίδρυσης του Ταμείου, η Επιτροπή θεωρεί ότι η ενίσχυση από το Ταμείο πρέπει να είναι σταδιακή. Αυτό σημαίνει ότι, σύμφωνα με την μέχρι τώρα πρακτική, το μέρος των ζημιών που υπερβαίνει το κατώφλιο παρέμβασης (0,6% του ΑΕΕ ή 3 δισεκατ. ευρώ σε τιμές 2002, ανάλογα με το ποιο είναι το χαμηλότερο ποσό) πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που δεν υπερβαίνουν το κατώφλιο. Το ποσοστό που εφαρμόστηκε κατά το παρελθόν για τον υπολογισμό των επιδοτήσεων σε περιπτώσεις μειζόνων καταστροφών ήταν 2,5% του συνόλου των άμεσων ζημιών κάτω από το κατώφλιο κινητοποίησης του Ταμείου και 6% πάνω από αυτό. Το ποσοστό που εφαρμόστηκε για τον υπολογισμό των επιδοτήσεων για έκτακτες περιφερειακές καταστροφές ή για καταστροφές γειτονικής χώρας ισούται με το 2,5% του συνόλου των άμεσων ζημιών. Η μέθοδος υπολογισμού των ενισχύσεων από το Ταμείο Αλληλεγγύης καθορίστηκε στην ετήσια έκθεση 2002-2003 σχετικά με το Ταμείο Αλληλεγγύης και εγκρίθηκε από το Συμβούλιο και το Ευρωπαϊκό Κοινοβούλιο.

Στις περιπτώσεις αυτές, προτείνεται να εφαρμοστούν τα ίδια ποσοστά και να χορηγηθούν τα ακόλουθα ποσά ενίσχυσης:

(σε EUR) |

Δικαιούχο κράτος | Άμεσες ζημίες | Κατώφλιο | Ποσό βασιζόμενο στο 2,5% | Ποσό βασιζόμενο στο 6% | Συνολικό ποσό προτεινόμενης ενίσχυσης |

Σλοβενία – Πλημμύρες Σεπτεμβρίου 2010 «μείζων καταστροφή» | 251 300 861 | 217 669 000 | 5 441 725 | 2 017 912 | 7 459 637 |

Κροατία – Πλημμύρες Σεπτεμβρίου 2010 «κριτήριο γειτονικής χώρας» | 47 002 839 | 275 804 000 | 1 175 071 | - | 1 175 071 |

Τσεχική Δημοκρατία – Πλημμύρες Αυγούστου 2010 | 436 477 560 | 824 029 000 | 10 911 939 | - | 10 911 939 |

Σύνολο | 19 546 647 |

Μετά την καταβολή του ποσού της αποζημίωσης, θα παραμείνει διαθέσιμο τουλάχιστον το 25% των πόρων του Ταμείου Αλληλεγγύης της Ευρωπαϊκής Ένωσης για την κάλυψη των αναγκών που ενδέχεται να προκύψουν το τελευταίο τρίμηνο του έτους, όπως προβλέπεται στο άρθρο 4 παράγραφος 2 του κανονισμού (ΕΚ) αριθ. 2012/2002.

4. Συνοπτικός πίνακας ανά τομέα του δημοσιονομικού πλαισίου

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2011 | Προϋπολογισμός 2011 (περιλ. ΣΔΠ 1/2011) | ΣΔΠ 2/2011 | Προϋπολογισμός 2011 (περιλ. ΣΔΠ 1-2/2011) |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |12 987 000 000 | |13 520 566 270 |11 627 802 798 | | |13 520 566 270 |11 627 802 798 | |1β. Συνοχή για την ανάπτυξη και την απασχόληση |50 987 000 000 | |50 980 593 784 |41 652 094 626 | | |50 980 593 784 |41 652 094 626 | | Σύνολο | 63 974 000 000 | |64 501 160 054 |53 279 897 424 | | |64 501 160 054 |53 279 897 424 | | Περιθώριο[4] | | |-27 160 054 | | | | -27 160 054 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων, δαπάνες συνδεδεμένες με την αγορά και τις άμεσες ενισχύσεις |47 617 000 000 | |42 891 201 900 |42 788 499 841 | | |42 891 201 900 |42 788 499 841 | | Σύνολο | 60 338 000 000 | |58 659 248 389 |56 378 918 184 | | | 58 659 248 389 |56 378 918 184 | | Περιθώριο | | |1 678 751 611 | | | | 1 678 751 611 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |1 206 000 000 | |1 138 954 740 |813 277 345 | | |1 138 954 740 |813 277 345 | |3β. Ιθαγένεια |683 000 000 | |861 459 910 |824 531 910 |+18 371 576 |+18 371 576 |879 831 486 |842 903 486 | | Σύνολο | 1 889 000 000 | |2 000 414 650 |1 637 809 255 |+18 371 576 |+18 371 576 |2 018 786 226 |1 656 180 831 | | Περιθώριο[5] | | |67 148 260 | | | |67 148 260 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΟΝΤΑΣ[6]

|8 430 000 000 | | 8 758 125 360 |7 241 353 503 |+1 175 071 |+1 175 071 | 8 759 300 431 |7 242 528 574 | | Περιθώριο | | | -70 439 377 | | | | -70 439 377 | | | 5. ΔΙΟΙΚΗΣΗ[7]

|8 334 000 000 | |8 172 839 289 |8 171 544 289 | | |8 172 839 289 |8 171 544 289 | | Περιθώριο | | | 243 160 711 | | | | 243 160 711 | | | ΣΥΝΟΛΟ | 142 965 000 000 |134 280 000 000 |142 091 787 742 |126 709 522 655 |+19 546 647 |+19 546 647 |142 111 334 389 |126 729 069 302 | | Περιθώριο | | | 1 996 461 151 |7 934 866 238 | | | 1 996 461 151 |7 915 319 591 | |

[1] ΕΕ L 248 της 16.9.2002, σ. 1.

[2] COM(2011) 9.

[3] Ετήσια έκθεση 2002-2003 και Αναφορά σχετικά με την εμπειρία που αποκτήθηκε μετά την πάροδο ενός έτους από την εφαρμογή του νέου μέσου, COM(2004) 397 τελικό της 26.5.2004.

[4] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α (500 εκατ. ευρώ). Τα 34 εκατ. ευρώ που υπερβαίνουν το ανώτατο όριο χρηματοδοτούνται από την κινητοποίηση του μέσου ευελιξίας.

[5] Το ποσό του Ταμείου Αλληλεγγύης της Ευρωπαϊκής Ένωσης εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[6] Το περιθώριο 2011 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας (253,9 εκατ. ευρώ). Τα 71 εκατ. ευρώ που υπερβαίνουν το ανώτατο όριο χρηματοδοτούνται από την κινητοποίηση του μέσου ευελιξίας.

[7] Για τον υπολογισμό του περιθωρίου κάτω από το ανώτατο όριο για τον τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 για ποσό 82 εκατ. ευρώ για τις συνεισφορές του προσωπικού στο συνταξιοδοτικό σύστημα.